el en oc ru es el el el el el el el el el el el el el el el el el el el en en el el el el en el el el el el el el el el id el el el el el el el el el el el el el el el el el el en en el el el el en el el el el el el el el el en en el el el el el el el el el el el en en en en en en el en en en en en en en en en en el en en es en en en
Flag Instagram Twitter Facebook-f Youtube
ΑΛΛΟΙ ΤΡΟΠΟΙ ΝΑ ΜΑΣ ΣΤΗΡΙΞΕΤΕ
ΠΩΣ ΝΑ ΚΑΤΑΓΓΕΙΛΕΤΕ ΠΕΡΙΣΤΑΤΙΚΑ ΚΑΚΟΠΟΙΗΣΗΣ
ΑΛΛΟΙ ΤΡΟΠΟΙ ΝΑ ΜΑΣ ΣΤΗΡΙΞΕΤΕ
ΤΑ ΤΕΛΕΥΤΑΙΑ ΜΑΣ ΝΕΑ
ΠΩΣ ΝΑ ΚΑΤΑΓΓΕΙΛΕΤΕ ΠΕΡΙΣΤΑΤΙΚΑ ΚΑΚΟΠΟΙΗΣΗΣ
ΣΗΜΑΝΣΗ, ΚΑΤΑΓΡΑΦΗ ΚΑΙ ΕΥΖΩΙΑ ΓΙΑ ΤΑ ΑΛΟΓΑ, ΤΑ ΜΟΥΛΑΡΙΑ ΚΑΙ ΤΑ ΓΑΪΔΟΥΡΙΑ ΤΗΣ ΧΩΡΑΣ ΜΑΣ!
Η Ελλάδα δημιουργεί κεντρική ηλεκτρονική βάση δεδομένων για την καταγραφή των ιπποειδών και εναρμονίζεται με τον Κοινοτικό Κανονισμό
Ως αποτέλεσμα της επιτυχημένης εκστρατείας μιας συμμαχίας ελληνικών φιλοζωικών οργανώσεων (Ιππόθεσις & GAWF/Animal Action Hellas),  η Ελληνική Κυβέρνηση εισάγει τη νομοθεσία της Ε.Ε η οποία απαιτεί την αναγνώριση κάθε ιπποειδούς. Γνωστός και ως «Κανονισμός Διαβατηρίων για τα Ιπποειδή», ο κανονισμός αυτός ορίζει πως όλα τα ιπποειδή θα πρέπει από εδώ και στο εξής να καταγράφονται και να ταυτοποιούνται από έναν μοναδικό αριθμό  (Universal Equine Life Number). Οι σπουδαίες αυτές εξελίξεις συμβάλλουν σημαντικά στη νομική προστασία των ιπποειδών και θα μπορούσαν να αποτελέσουν αισιόδοξα νέα για το μέλλον όλων των ζώων στην Ελλάδα.
Το 2017 οι φιλοζωικές οργανώσεις Ιππόθεσις και GAWF/Animal Action Hellas ένωσαν τις δυνάμεις τους διεξάγοντας εκστρατεία για την εφαρμογή των Κανονισμών της Ευρωπαϊκής Επιτροπής (EU) 2015/262, κοινώς γνωστών ως «Κανονισμός Διαβατηρίων για Ιπποειδή».
Toν περασμένο Ιανουάριο οι δύο οργανώσεις είχαν καταθέσει ψήφισμα στο Υπουργείο Αγροτικής Ανάπτυξης και Τροφίμων, υπογεγραμμένο από περισσότερους από 12.000 πολίτες που είχαν ενώσει τη φωνή τους ζητώντας μέριμνα για την ευζωία και την προστασία των αλόγων, των γαϊδουριών και των μουλαριών στη χώρα μας. Το ψήφισμα αυτό ζητούσε τη Θέσπιση Κώδικα Ορθής Πρακτικής Ιπποειδών καθώς επίσης και την εφαρμογή του «Κανονισμού Διαβατηρίων για τα Ιπποειδή» της Ε.Ε.
Χωρίς την κατάλληλη ταυτοποίηση και καταγραφή, τα ιπποειδή δεν μπορούν να συσχετιστούν με το άτομο που είναι υπεύθυνο για την ευζωία τους. Δυστυχώς, το υπάρχον νομοθετικό πλαίσιο είναι ανεπαρκές όσον αφορά στην τήρηση προτύπων πρόνοιας, και ως αποτέλεσμα τα περιστατικά αμέλειας και κακοποίησης αυτών των ζώων είναι συχνά.
Η Ρόζα Ρούσσου, Πρόεδρος της Ιππόθεσις,  δηλώνει «Παρόλο που οι Κοινοτικές οδηγίες υπάρχουν εδώ και καιρό ήταν πάντα ευκολότερο για τις αρχές να μην τις εφαρμόζουν. Ως αποτέλεσμα, ήταν μέχρι στιγμής αδύνατο να υπολογιστεί ο ακριβής αριθμός των ιπποειδών στην Ελλάδα. Η ανεξέλεγκτη αναπαραγωγή, η διακίνηση χωρίς χαρτιά ιδιοκτησίας, οι online ανταλλαγές ιπποειδών με όπλα ή ακόμη και air–conditions, η πώληση νεογέννητων πουλαριών, η παντελής έλλειψη κώδικα ορθής πρακτικής και νομοθεσίας είναι μια σκληρή πραγματικότητα που οδηγεί σε φαινόμενα εγκατάλειψης και κακοποίησης. Ο μοναδικός τρόπος να καταφέρουμε επιτέλους να προστατέψουμε τα ιπποειδή είναι μέσα από τη σήμανση και την καταγραφή τους»
Με τη νέα διαδικασία καταγραφής, όλοι οι ιδιοκτήτες ιπποειδών σε όλη την Ελλάδα θα είναι υποχρεωμένοι να αναλάβουν τις ευθύνες τους απέναντι στα ζώα τους και να διασφαλίζουν πως τηρούνται όλα τα πρότυπα πρόνοιας και ευζωίας. Η αδυναμία να φροντίσουν σωστά τα ζώα τους θα επιφέρει νομικές κυρώσεις.
Η Ελίζα Γκέσκου, χειρουργός κτηνίατρος, Συντονίστρια του Προγράμματος Φροντίδας Ιπποειδών της GAWF/Animal Action Hellas, δήλωσε «Μέσα από τις αποστολές μας δουλεύουμε σκληρά εδώ και χρόνια για να βελτιώσουμε τις συνθήκες διαβίωσης των ιπποειδών, ιδιαιτέρως των ιπποειδών εργασίας σε τοπικές κοινωνίες και νησιά.  H εισαγωγή του «Κανονισμού Διαβατηρίων για τα Ιπποειδή» της Ε.Ε σημαίνει πως όλα τα ιπποειδή από εδώ και στο εξής θα πρέπει να καταχωρούνται στη βάση δεδομένων και να ταυτοποιούνται από έναν μοναδικό αριθμό (Universal Equine Life Number). Ας ελπίσουμε πως αυτή η διαδικασία θα προσφέρει στα άλογα, γαϊδούρια και μουλάρια της χώρας ένα πιο ισχυρό νομοθετικό πλαίσιο για την προστασία τους.»
Φιλοζωικές οργανώσεις, κτηνίατροι, τοπικά φιλοζωικά σωματεία και υποστηρικτικά μέλη του Εθνικού και Ευρωπαϊκού Κοινοβουλίου υποδέχονται την υιοθέτηση των Ευρωπαϊκών Κανονισμών (EU) 2015/262 με μεγάλη χαρά.
Member of Eurogroup for Animals
If you would like to stay up to date with us, please enter your details in the boxes above and click submit to sign up to our newsletter.